# Anne Stine Ingstad

### Fra Wikipedia, den frie encyklopedi

Anne Stine Ingstad (født 1918 på Lillehammer, død 1997) var en norsk arkeolog, mest kjent for sine utgravninger ved L'Anse aux Meadows på nordspissen av Newfoundland i Canada. Her fant hun sammen med sin mann Helge Ingstad entydige beviser for norrøn bosetning fra ca. år 1000 e.Kr.

Anne Stine Moe var født og oppvokst på Lillehammer. I 1941 giftet hun seg med Helge Ingstad. Hun tok sin utdannelse som arkeolog på 1950-tallet og avla magistergradseksamen i nordisk arkeologi ved Universitetet i Oslo i 1960. Steinalderen var hennes første interesse og utgangspunktet for flere fagartikler. Hun var også engasjert i en kort periode som Norsk Skogbruksmuseums første direktør. I 1960 oppdaget Helge Ingstad en mulig boplass i Newfoundland. I 7 sesonger, mellom 1961 og 1968 ledet Anne Stine Ingstad et internasjonalt team med deltakere fra Sverige, Island, Canada, USA og Norge. Dette teamet kunne etterhvert bekrefte sagahistorien om at vikingene dro til Amerika 500 år før Christofer Columbus. Fagmiljøene lot seg etterhver overbevise, og Time Magazine vurderte dette som en av de viktigste oppdagelser på 1900-tallet. På 1970-tallet tok Anne Stine Ingstad opp et nytt forskningsfelt, bearbeidelsen av tekstilfunnene fra Kaupang og Oseberg-graven.

For sin innsats ble Anne Stine Ingstad i 1969 Honorary Dr. ved Memorial University, St. Johns, Newfoundland. I 1992 ble hun utnevnt til æresdoktor ved Universitetet i Bergen. Hun har også mottatt kommandørorden av St. Olavs Orden og var medlem av Vitenskapsakademiet i Oslo.

## [rediger] Bibliografi

- Ingstad, Helge; Ingstad, Anne Stine (2001). The Viking Discovery of America: The Excavation of a Norse Settlement in L'Anse Aux Meadows, Newfoundland. Checkmark Books. ISBN 0816047162.

## [rediger] Externe lenker

- Vinland og utgravningene ved L'Anse aux Meadows
- UiO

Hentet fra «http://no.wikipedia.org../../../a/n/n/Anne_Stine_Ingstad_d6de.html»

Kategorier: Norske arkeologer | Statsstipendiater | St. Olavs Orden | Fødsler i 1918 | Dødsfall i 1997

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English